**FREESTYLE/LUMELAUD ALAKOMITEE ÜLDKOOSOLEKU PROTOKOLL**  
28.09.2021, SPOT OF TALLINN.   
  
Alakomitee kutsus kokku ja koosolekut alustas reglemendi kohaselt Eesti Suusaliit peasekretär Tõnu Seil.   
  
Koosolekul osalesid viiest FS /LL liikmesklubist 4 (Lumekool MTÜ ei osalenud):   
Kelly ja Henry Sildaru Suusaklubi MTÜ  
Lume ja Veelaualiit MTÜ  
Lumeakadeemia MTÜ  
Airpark Spordiklubi MTÜ

**Koosolek on otsustusvõimeline**  
  
Koosolekul osalesid kutsutuna Ranno Maasikmets, Priidik Vesi, Andres Vaab, Tanel Idarand, Janika Lepamaa.

Kinnitati esitatud päevakord:

1. Alakomitee juhatuse valimine;
2. Liikmesklubide ülevaatamine ja edasine tegevus;
3. Tegevsportlased ja koondise kandidaadid . Koondiste kinnitamine uueks hooajaks;
4. EMV toimumisaegade kinnitamine ja korraldajad - *freestyle, big air*, kross;
5. Noortesarja toimumisaegade kinnitamine;
6. Klubide tegevus- ja ürituste kalendrid 2021/2022;
7. FS suusk ja lumelaud - ala arendamine ja plaanid ESL arengukavast lähtuvalt.

**1. Alakomitee juhatuse valimine**

Alakomitee juhatusse valiti neljaks aastaks FS/LL liikmesklubide poolt ühehäälselt esitatud kandidaadid:  
Priidik Vesi, Andres Vaab, Tõnis Sildaru, Tanel Idarand, Jaan Tults, Maria Poopuu.

Alakomitee juhatus esimees valiti ühehäälselt:  
Priidik Vesi.

Koosolekut juhtus edasi FS/LL alakomitee juhatuse esimees Priidik Vesi

**2. Liikmesklubide ülevaatamine ja edasine tegevus.**  
FS/LL alajuht Maria Poopuu selgitas, et liikmesklubisid on hetkel ESL-s viis :   
  
Kelly ja Henry Sildaru Suusaklubi MTÜ, Lume ja Veelaualiit MTÜ, Lumeakadeemia MTÜ  
Airpark Spordiklubi MTÜ, Lumekool MTÜ

Alakomitee juhatus ja üldkoosolek arutas klubide ja keskuste hetkeolukorda ja edasisi plaane.

Esitatud informatsioon võeti teadmiseks.

**3. Tegevsportlased ja koondise kandidaadid . Koondiste kinnitamine uueks hooajaks.**  
  
Alakomitee juhatus arutas koondiste statuute ja statuutide ülevaatamine ning kinnitamine lükati ettepanekute tegemiseks ja otsustamiseks 30 päeva edasi.   
  
**4. EMV toimumisaegade kinnitamine ja korraldajad - *freestyle, big air*, kross.**

EMV kalender on eelnevalt saadetud ülevaatamiseks. Alakomitee juhatus arutas EMV kalendrit ja EMV kalendri ülevaatamine ning kinnitamine lükati ettepanekute tegemiseks ja otsustamiseks 30 päeva edasi.

**5. Noortesarja toimumisaegade kinnitamine.**  
Alakomitee juhatus kinnitas ESL noortesarja kalendri. I etapp toimub Kuutsemäel 15. jaanuar 2022, II etapp 6. veebruar 2022 Valgehobusemäel, III etapp 12. veebruar 2022 Vimka Mäekeskuses, IV etapp 13. veebruar 2022 Nõmme Lumepargis.   
  
**6. Klubide tegevus- ja ürituste kalendrid 2021/2022.**  
Alakomitee juhatus vaatas üle välismaal toimuvate ürituste ajakava ning Juuniorite MM ajakava ning mäekeskuste üritused ning kohandas vastavalt neile ka enda ürituste kalendrit.   
  
**7. FS suusk ja lumelaud - ala arendamine ja plaanid ESL arengukavast lähtuvalt.**  
Arengukava saadeti edasi kõigile ülevaatamiseks ja täiendamiseks.

Tõnu Seil Maria Poopuu  
Koosoleku juhataja Koosoleku protokollija

Priidik Vesi  
Koosoleku juhataja